Er netop hjemkommet efter et fantastisk ophold i Vila Thea her i september måned sammen med børn, svigerbørn og børnebørn, hvor jeg fejrede min 60 års fødselsdag.Vi havde nogle fantastiske dage i meget smukke omgivelser. Huset var rummeligt og smagfuldt indrettet. Der var tre dejlig store værelser og to badeværelser samt et stort køkken-alrum. Udsigten fra huset var lige så flot som på fotos med vand og bjerge til alle sider og der var en dejlig og ren swimmingpool, som blev ivrigt benyttet af både store og små. Manoli var en fantastisk vært, som gjorde alt for, at vi skulle have det allerbedste ophold. Inviterede bl.a på en festlig barbecue aften sammen med gæsterne fra nabohuset, hvor hans søde kone Sue også deltog og på min fødselsdag kom Manoli forbi med den flotteste islagkage. Vi klarede os fint uden bil og gik hver dag ned til Aptera på ca.10 minutter. En lille hyggelig tur igen i smukke omgivelser. Der var tre tavernaer og en købmand, hvilket var nok for os.Vores foretrukne taverna blev den blå terverna, hvor de serverede superlækre lammekoteletter og frisk fisk om fredagen samt god græsk mad hver dag.
Kan på det højeste anbefale en familieferie i Vila Thea. Et fantastisk sted!